تورکیه بؤیوک میللت مجلیسی‌نین صدری مصطفی شنتوپ ایسلام دوشمانلیغی‌نین سون 20 ایلده ان گئنیش یاییلمیش عیرقچی‌لیک فورمالاریندان‌ بیرینه چئوریلدیگینی بیل‌دیره‌رک، قاره لر اقتصادی امکداش‌لیق تشکیلاتی (MIKTA) پارلامئنت صدرلرینه آیری-سئچکی‌لیک، ایسلام دوشمانلیغی‌ و نیفرت نطقی میل‌لرینه قارشی مشترک آددیم‌لار چاغیریب.
مکزیکا، اندونزیا، تورکیه و آوسترالیانین عضو اولدوغو میکتا 7-جی پارلامئنت صدرلری توپلانتی‌سی ویدئوکنفرانس متودو ایله کئچیریلیب. آوسترالیانین ائو صاحیب‌لیگی ائتدیگی توپلانتی ایله میکتا دؤور صدرلیگی تورکیه-‌یه کئچدی.
ویدئوکنفرانس واسیطه‌سیله "دموکراسینی دستکله‌ین اتکین پارلامئنت‌لر" مؤوضوعلو توپلانتییا قاتیلان مصطفی شئنتوپ عضو اؤلکه‌لری دزینفورماسیون، نیفرت نطقی، عیرقچی‌لیک و یابانجی دوشمانلیغی کیمی بوتون دونیانی تهدید ائدن مؤوضوع لاردا اولوسلار آراسی کنوانسیون تطبیق ائتمه‌یه چاغیریب.
شنتوپ ایسلام امکداش‌لیق تشکیلاتی‌نین 15 مارس تاریخینی "اولوسلار آراسی ایسلاموفوبیا ایله موباریزه گونو" اعلان ائتدیگینی ده خاطیرلادیب.
"ایسلام امکداش‌لیق تشکیلاتی پارلامئنت بیرلیگی‌نین حاضیرکی صدری کیمی حساب ائدیرم کی، اولوسلار آراسی توپلومون سؤزوگئدن تهلوکه‌یه قارشی بیرگه موباریزه‌میز اوچون بو گونو تانیماسی و قئید ائتمه‌سی واجیب‌دیر" دئیه شنتوپ قئید ائدیب.
شنتوپ کوچ مسئله‌سی‌نین ده عاجیل قلوبال حلینی گؤزله‌ین بیر مسئله اولدوغونو وورغولاییب:
"واختیندا لازیمی تدبیرلر گؤرولمزسه، غیری-قانونی کوچ و قاچقین بحرانی پروبلئمی آجی گوندم یاراتماقدا داوام ائده‌جک. اینسان‌لارین اؤز اؤلکه‌لرینده باریش ایچینده و مینیموم اینسانی شرایطده یاشایا بیله‌جک‌لری محیط‌لرین یارادیلماسی و اینکیشافی قلوبال مسئولیت داشیییر و بونون اوچون پارلامئنتلر کیمی داها چوخ تشببوس گؤسترمه لییک."
